През 1919-1925 г. е в състава на Софийския окръжен комитет на БКП. Активен синдикалист и член на Синдикалния комитет на ОРСС. Участва в подготовката на Септемврийското въстание (1923). Привлечен е през 1924 г. в ръководството на Военната организация на БКП като ръководител по въоръжаването. През 1925 г. във връзка с нелегалната му дейност и активното му участие в Атентата в църквата „Света Неделя“ е осъден задочно на смърт по ЗЗД.